**กิจกรรม**

**การฉายผลงานวีดีโอจอเดี่ยว (SINGLE-CHANNEL SCREENING)**

การฉายผลงานวีดีโอจอเดี่ยวมีจุดมุ่งหมายเพื่อนำเสนอแนวทางที่แตกต่างกันสามแนวทางได้ทำการคัดสรรโดยทีมภัณฑารักษ์ ผลงานที่เลือกมาจัดแสดงแบ่งออกเป็นสามประเภท ประเภทที่หนึ่งคือภาพยนตร์อะนิเมชั่น ภาพยนตร์แนวสารคดีหรืองานเชิงข้อมูล ประเภทที่สองคือภาพยนตร์ แนวทดลอง และประเภทสุดท้ายคือภาพยนตร์ที่เป็น narrative film การฉายผลงานแบบจอเดี่ยวมีเป้าหมายเพื่อนำเสนอแง่มุมอันแตกต่าง หลากหลายของภาพยนตร์ และวีดีโออาร์ต รวมถึงกระตุ้นความสนใจของประชาชนเกี่ยวกับวีดีโออาร์ตด้วย

**โปรแกรม C: ความเป็นรูปธรรม**

มาค้นหารูปแบบใหม่ในการรับรู้ความเป็นรูปธรรมจากหนังทดลอง 5 เรื่องที่รับมือกับมุมมองหลากหลายในเรื่องของความเป็นรูปธรรม ตั้งแต่ร่างกาย วัตถุ ไปจนกระทั่งเสียง

สถานที่: ห้องออดิทอเรียม หอศิลปกรุงเทพฯ ชั้น 5

วันเสาร์ที่ 11 มกราคม 2557 เวลา 16:00 น. / 18:00 น.

ศิลปิน: The Propeller Group, พริลล่า เทเนีย, เรซ่า เอฟิสิน่า, ซอง หมิง เงน, มาคิโนะ ทาคาชิ

กิจกรรมพิเศษ: การแสดงของ มาคิโนะ ทาคาชิ

**โปรแกรม A: ภูมิภาพที่ไกลออกไป**

อย่างที่รู้กันดีว่า ภูมิภาพเป็นงานจิตรกรรมเชิงประวัติศาสตร์ประเภทหนึ่ง ซึ่งโดยปกติแล้วจะถูกนำมาใช้ในการพรรณนาถึงธรรมชาติ คนทำหนังในโปรแกรมนี้ได้ตีความงานประเภทนี้อีกครั้งหนึ่งเพื่อที่จะนำเสนอความเป็นไปได้แบบใหม่ ที่จะเข้าไปเกี่ยวข้องกับการสำรวจ และการทำความเข้าใจภูมิภาพนั้น

สถานที่: ห้องออดิทอเรียม หอศิลปกรุงเทพฯ ชั้น 5

วันเสาร์ที่ 18 มกราคม 2557 เวลา 16:00 น. / 18:00 น.

ศิลปิน: เหงียน ตรินห์ ทิ, ทาเคอุจิ โคตะ, นิธิภัค สามเสน, แทด เออร์มิตาโน่, ทามูระ ยูอิจิโร, ติโต้ แอนด์ ติต้า, คริส จง เจง ฟุย

ผลงานฉายพิเศษจาก ปฐมพล เทศประทีป

**โปรแกรม B: สื่อใกล้ตัว**

ทุกวันนี้สื่อต่างๆ ได้แพร่หลายไปทั่วทุกมุมในชีวิตของเรา ตั้งแต่ยูทูป เอ็มทีวี ไปจนถึงโฆษณา และอินเทอร์เน็ต ภาพยนตร์แต่ละเรื่องที่ถูกเลือกมาได้จัดสรรรูปแบบ และกลยุทธ์ของสื่อให้แตกต่างกันไป เพื่อที่จะสื่อสารข้อความใหม่ๆ

สถานที่: ห้องออดิทอเรียม หอศิลปกรุงเทพฯ ชั้น 5

วันเสาร์ที่ 1 กุมภาพันธ์ 2557 เวลา 16:00 น. / 18:00 น.

ศิลปิน: แทด เออร์มิตาโน่, จุฬญาณนนท์ ศิริผล, The Propeller Group, That Effing Show, โฮ ซู เยน, ลูซี่ เดวิส, ไทกิ ศักดิ์พิสิษฐ์

ผลงานฉายพิเศษจาก จุฬญาณนนท์ ศิริผล

**กิจกรรมของโครงการ (PROJECT ACTIVITIES)**

กิจกรรมของโครงการมีเป้าหมายเพื่อสนับสนุน และขยายแนวความคิดของ มีเดีย/อาร์ต คิชเช่น- สนามการบิดเบือนความจริง โดยการจัดโครงการอิสระ และโปรแกรมการเรียนรู้เพื่อทำให้เกิดความเข้าใจอันลึกซึ้งเกี่ยวกับมีเดีย อาร์ตทั้งหมด และยังเป็นการลงสำรวจมีเดีย อาร์ต เพื่อให้เข้าถึงทุกแง่มุม ผู้ชมของกิจกรรมแต่ละกิจกรรมจะประกอบด้วยกลุ่มคนที่หลากหลาย ตั้งแต่ประชาชนทั่วไปจนกระทั่งถึงกลุ่มที่มีความสนใจเฉพาะ รวมถึงนิสิตนักศึกษา และผู้ชมออนไลน์ซึ่งพำนักอยู่นอกเขตกรุงเทพฯ กิจกรรมทั้งหมดจะถูกบันทึก และจัดเก็บไว้บนพื้นที่ออนไลน์เพื่อประโยชน์ในการศึกษาเรียนรู้

**LAB**

สื่อใหม่/สุนทรียะใหม่ ศิลปิน: โฮริโอะ คันตะ และสินา วิทยวิโรจน์

โฮริโอะ คันตะ และสินา วิทยวิโรจน์ทำการทดลองเกี่ยวกับประเด็นเรื่องความงาม และภาษาของสื่อที่พวกเขาเลือกใช้ โดยใช้ทั้งอุปกรณ์อิเลกโทรนิคส์ ระบบแม่เหล็ก การใช้วิศวกรรมศาสตร์เกี่ยวกับเสียง และการจัดแบ่งของเขตพื้นที่ ทางกายภาพ ทั้งสองได้รับคำเสนอให้สร้างองค์ประกอบของห้องแลปเสียงและภาพขึ้น คันตะและสินาจะทำงานบนคนละพื้นที่ซึ่งแยกจากกันแต่พื้นที่ของทั้งสองถูกจะเชื่อมกันด้วยอุปกรณ์ที่สามารถมีปฏิสัมพันธ์กันและกันได้ คันตะอาจจะสร้างโครงข่ายและกลไกที่ก่อให้เกิดเสียง ขณะที่สินาจะสร้างระบบปฏิบัติการที่มีลักษณะ เหมือนเกมที่โต้ตอบหรือตอบสนองกับพื้นที่และองค์ประกอบโดยการใช้ภาพ ทั้งสองได้รับคำเสนอให้สร้างผลงาน ที่มีพื้นที่ซึ่งผู้ชมสามารถเข้าไปอยู่ในผลงานหรือโต้ตอบกับผลงานได้ รวมถึงสร้างโปรแกรมห้องทดลองที่พัฒนา ก้าวหน้าไปได้จากความร่วมมือระหว่างศิลปิน และสาธารณะชน

สถานที่: ห้องกิจกรรม หอศิลปกรุงเทพฯ ชั้น 6

วันเปิดกิจกรรม: วันศุกร์ที่ 24 มกราคม 2557 เวลา 18:30 น.

25 มกราคม 2556 - 9 กุมภาพันธ์ 2557

ศิลปินแสดงงานใน LAB: (โฮริโอะ และสินา) 25 - 26 มกราคม 2557

 (สินา) 1 - 2 กุมภาพันธ์ 2557, 8 - 9 กุมภาพันธ์ 2557

**WORKSHOP**

Lifepatch workshop/ ศิลปิน: Lifepatch

เวิร์คช็อปการทำเตมเป: ผู้เข้าร่วมจะได้เรียนการทำเตมเปด้วยตัวเอง เตมเปเป็นอาหารอินโดนีเซียที่ทำจากถั่วเหลือง อุดมไปด้วยโปรตีน อร่อย และมีราคาค่อนข้างถูก เตมเปทำจากการหมักถั่วเหลืองจนเป็นก้อน ซึ่งเป็นวิธีดั้งเดิมและง่าย ฉะนั้นเวิร์คช็อปนี้ เห็นได้ชัดว่า เป็นการนำเสนอมุมมองทางชีวภาพ ที่ผสมกลมกลืนเข้ากับการสร้างสรรค์งานศิลปะ

*สถานที่: พื้นที่นิทรรศการ ชั้น 7 หอศิลปกรุงเทพฯ*

วันเสาร์ที่ 21 ธันวาคม 2556 เวลา 10:30 น. - 13:30 น.

Experimental Film Workshop / ศิลปิน: มาคิโนะ ทาคาชิ

วันอาทิตย์ที่ 12 มกราคม 2557

(อยู่ระหว่างพิจารณาเวลา และสถานที่)

**กิจกรรมอื่นๆ**

1) ฟิสิคคอล 3.0 (Physical 3.0) ศิลปิน: contact Gonzo / B-floor

โครงการเป็นงานที่จบในวันเดียว โครงการนำเสนอการแสดงสดทั้งเดี่ยวและความร่วมมือของกลุ่มโดยคอนแทค กอนโซ และบี-ฟลอร์ ซึ่งจะสำรวจแนวคิดเรื่องลักษณะทางกายภาพของสื่อ คอนแทค กอนโซใช้การปะทะทางร่างกาย แบบฉับพลันและจับภาพการปะทะนั้นไว้อย่างรวดเร็ว งานของคอนแทค กอนโซจึงเป็นสื่อที่เกิดจากร่างกายมนุษย์ และเทคโนโลยีการผลิตภาพ ด้วยสถิติการอัพโหลดและดาวน์โหลดข้อมูลในกรุงเทพฯ ในช่วงเวลาร่วมสมัย และส่วนประกอบในชีวิตประจำวัน การแสดงของคอนแทค กอนโซจะท้าทายการรับรู้ของสาธารณะในเรื่องประสบการณ์ การมีปฏิสัมพันธ์ และการมีส่วนร่วมในระดับร่างกายและมโนทัศน์ การแสดงสดแบบกลุ่มเป็นการใช้ร่างกายเป็นเครื่องมือ เพื่อสำรวจประเด็นทางสังคมและการเมืองผ่านการเคลื่อนไหวของร่างกายและการเต้นรำ โรงละครที่ดูคล้ายห้องทดลองได้ใช้สื่อมัลติมีเดียที่หลากหลายทั้งภาพและเสียง เชื่อมโยงกับการสัมผัส ทางร่างกายโดยใช้สิ่งเร้าที่อยู่ในรูปแบบดิจิตอล คอนแทค กอนโซได้ค้นคว้าศึกษาเกี่ยวกับแนวคิดเรื่องความรุนแรง ความเจ็บปวด และร่างกายที่รับรู้ผ่านสัมผัสต่างๆ ผลงานของทั้งคอนแทค กอนโซ และบี-ฟลอร์ เต็มไปด้วยความรู้สึกและสื่อสารประเด็นเรื่องพฤติกรรมด้านสังคม การแสดงของปัจเจก พละกำลังทางร่างกาย และอื่นๆ

สถานที่: ห้องสตูดิโอ หอศิลปกรุงเทพฯ ชั้น 4

วันศุกร์ที่ 20 ธันวาคม 2556 เวลา 17:00 น.

2) การแสดงจาก โอโตโมะ โยชิฮิดะ และซาจิโกะ เอ็ม

โอโตโมะ โยชิฮิดะ เป็นนักเล่นกีตาร์ และคนเล่นเครื่องเล่นแผ่นเสียง อีกทั้งเป็นนักดนตรีเล่นสดที่มีชื่อเสียงไปทั่วโลก

ส่วน ซาจิโกะ เอ็ม เป็นนักเล่นคลื่นไซน์ โอโตโมะได้นำผลงาน quartets ซึ่งเป็นงานติดตั้งเสียงไปแสดงที่นิทรรศการ และซาจิโกะ เอ็ม ก็ได้เข้าร่วมเป็นหนึ่งในผู้ประสานงานของผลงานชิ้นนี้ด้วย การที่จะได้เห็นนักดนตรี 2 คนนี้ทำงานร่วมกันจริงๆ ในคอนเสิร์ตจะต้องน่าสนใจเป็นแน่ อีกทั้งยังจะเห็นการแสดงงานร่วมกันที่ดูเสมือนจริงของพวกเขาในผลงาน quartets เพราะว่า จะเป็นภาพบันทึกการแสดงดนตรีของพวกเขาที่ถูกฉายบนจอหนังแทน

สถานที่: ห้องเอนกประสงค์ หอศิลปกรุงเทพฯ ชั้น 1

วันศุกร์ที่ 20 ธันวาคม 2556 เวลา 19:30 น. (ประตูเปิดเวลา 19:00 น.)

3) เสวนากับภัณฑารักษ์

เริ่มต้นจากแนวคิดสำคัญของภัณฑารักษ์ญี่ปุ่น 3 คน และเจแปนฟาวน์เดชั่น ที่มุ่งมั่นจะสื่อสารงานศิลปะ และความสัมพันธ์กับสื่อต่างๆ ออกมา แต่ละที่ได้มีการขยาย และพัฒนาแหล่งข้อมูล ให้มีมุมมองพิเศษ และการฝึกฝนในพื้นที่ซึ่งผู้ชมสามารถเข้าถึงได้ โดยผ่านการประสานงานของโครงการต่างๆ อีกทั้งการสร้างสรรค์ผลงานจากศิลปินหลายประเทศ จาการ์ตานำเสนอ “ระหว่างผู้บริโภคกับอำนาจอุตสาหกรรม ผ่านการแสดงความคิดเห็นเกี่ยวกับเทคโนโลยี” กัวลาลัมเปอร์นำเสนอ “พิเศษ / ธรรมดา” มะนิลานำเสนอ “ศูนย์รับความรู้สึก” และสุดท้าย กรุงเทพนำเสนอ “สื่อกำหนดความคิด ความคิดกำหนดตัวเลือก ตัวเลือกกำหนดอนาคต” มุมมองเหล่านี้แสดงถึง ความหลากหลายของวิธีการ แนวคิด และอิทธิพลต่างๆ ที่นำมาซึ่งผลลัพธ์ที่เราสามารถ และไม่สามารถคาดหวังได้ มีอะไรบ้างที่เราได้จากการพัฒนาความคิด และขั้นตอนในการทำ แล้วนอกจากความคิด และการค้นหาลงมือทำ เราได้อะไรอีกบ้าง ดังนั้น จุดประสงค์ในการรวมตัวกันครั้งนี้คือ การทบทวนความคิดทั้งหลายที่เริ่มจากการทำความเข้าใจของแต่ละประเทศ การประเมินผลปรากฏการณ์ของความสนใจ และการตีค่าผลลัพธ์ผ่านหัวข้อต่างๆ ที่เกี่ยวข้องกับความเชื่อ ในประเทศแถบเอเชียตะวันออกเฉียงใต้ และญี่ปุ่น ต่องานศิลปะ และการสร้างสรรค์ศิลปะภายหลังจากการใช้สื่อรูปแบบใหม่

ผู้ดำเนินรายการ: กฤติยา กาวีวงศ์

ภัณฑารักษ์: โอคามูระ เคย์โกะ, ไอดะ ไดยะ, ฮัตโตริ ฮิโรยูกิ, อเด ดาร์มาวาน, เอ็ม ซิจิท บุดิ ซานโตโซ, อเดลีน อู, ซูซี่ สุไลมาน, ลีอาน เลเดีย, พิชญา ศุภวานิช, นิกันติ์ วะสีนนท์, เหงียน ตรินห์ ทิ, ชาร์เมน โตห์

สถานที่: ห้องออดิทอเรียม หอศิลปกรุงเทพฯ ชั้น 5

วันเสาร์ที่ 21 ธันวาคม 2556 เวลา 14:00 น. - 17:00 น.

4) แฮกติวิสซึม (Hacktivism) ศิลปิน: APOSTROPHY’S / Rhizomatiks

การเข้าแทรกแซงในสาธารณะหรือกิจกรรมพิเศษถูกจัดขึ้นเพื่อนำเสนอแนวคิดเรื่องการแฮคผ่านการมีปฏิสัมพันธ์ในสังคมหรือในระบบ โครงการนี้จึงถูกนำเสนอขึ้นเพื่อให้เกิดความร่วมมือข้ามเครือข่ายระหว่างกรุงเทพฯ และโตเกียว เพื่อสร้างแนวคิดสำหรับกิจกรรมสาธารณะ ด้วยความคล้ายคลึงกับระหว่าง APOSTROPHY’S และ Rhizomatiks ในเรื่องหลักการทำงานที่ใช้การผสมผสานของแนวทางต่างๆ เข้าด้วยกัน ทั้งสองวางตำแหน่งตัวเองอยู่ในสายโฆษณา และเชี่ยวชาญในระบบของการใช้ชื่อสื่อรวมถึงเน้นที่ความมีส่วนร่วมของสาธารณชน ทั้งสองจึงเป็นคู่ที่จะทำงาน เข้ากันได้อย่างมีประสิทธิภาพในการคำนวนเชื่อมต่อ และมีปฏิสัมพันธ์ต่อกันและสร้างแนวคิดของการแทรกแซง หรือระบบปฏิบัติการที่จะทำให้เกิดการมีส่วนร่วมของสาธารณชน และสังคม ตัวโครงการจึงเป็นเสมือนพื้นที่เปิด เพื่อให้ผู้ชมสำรวจกระบวนทำงาน การผลิต และในทางกลับกันผู้ชมก็ได้ให้ความร่วมมือ และมีส่วนให้การผลักดันให้งานไปถึงเป้าหมายทั้งสำหรับศิลปะ และตัวผู้ชมเอง

Rhizomatiks

สถานที่: ทางเข้าหอศิลปกรุงเทพฯ ชั้น 3

15 มกราคม 2557 - 16 กุมภาพันธ์ 2557

APOSTROPHY’S

สถานที่: ทางเข้าหอศิลปกรุงเทพฯ ชั้น 1

29 มกราคม - 31 มกราคม 2557

5) แฮกทัวร์

*กิจกรรมนี้เกิดจากแนวคิดเรื่องวัฒนธรรมการแฮคโดยการเลือกผลงานศิลปะที่จัดแสดงในนิทรรศการขึ้นมาเป็นตัวอย่าง ทัวร์จะดำเนินไปตั้งอยู่บนแก่นความคิดของการแฮคที่อยู่เบื้องหลังของผลงานเพื่อให้ผู้ชมเข้าใจกระบวนการสร้างสรรค์ และการผลิตมีเดียอาร์ต*

ผู้บรรยาย: ณัฏฐพล ศุภวงศ์ และวิชญ์ พิมพ์กาญจนพงศ์

สถานที่: พื้นที่นิทรรศการชั้น 7 หอศิลปกรุงเทพฯ

แฮคทัวร์ (สำหรับเด็ก) วันเสาร์ที่ 11 มกราคม 2557 (วันเด็กแห่งชาติ) เวลา 14.00 น. นำทัวร์โดย ณัฏฐพล ศุภวงศ์

แฮคทัวร์ (สำหรับผู้ใหญ่) วันเสาร์ที่ 1 กุมภาพันธ์ 2557 14.00 น. นำทัวร์โดย วิชญ์ พิมพ์กาญจนพงศ์

6) ซีเรียสเกมทอล์ค (Serious GAME TALK) ศิลปิน: กมล เผ่าสวัสดิ์

กมลมีเป้าหมายจะนำเสนอผลงานสิลปะอิสระในฐานะผู้บุกเบิกศิลปะมีเดียอาร์ต กมล เผ่าสวัสดิ์เป็นศิลปินที่พัฒนาแนวคิดเรื่องการใช้สื่อสร้างสรรค์ผลงานศิลปะและเป็นผู้ที่เห็นว่าทั้งสื่อและศิลปะต่างไม่มีพรมแดนระหว่างกัน ผลงานล่าสุดของกมลเกี่ยวพันกับชุมชนและได้ทำศิลปะอยู่ในความสนใจของสังคม กมลได้เปิดทางให้ผู้ชมได้เข้าใจหน้าที่ของศิลปะในฐานะเครื่องมือการเรียนรู้และเป็นสิ่งที่ปฏบัติได้จริงในสังคม และในโครงการนี้กมลนำเสนอเกมคอมพิวเตอร์ที่แสดงให้เห็นสภาพแวดล้อมแบบเขาวงกตเพื่อให้ใกล้เคียงกับการสำรวจ และการรับรู้กับความจริงที่เป็นอยู่

Serious GAME TALK เป็นพื้นที่ให้เราได้สำรวจข้ามพรมแดนระหว่างความเคร่งเครียดจริงจัง และความบันเทิง

ผู้ร่วมสนทนา: กมล เผ่าสวัสดิ์ วันทนีย์ ศิริพัฒนานันทกูร และ ดร.กมล จิราพงษ์

ผู้ดำเนินรายการ: สันติ ลอรัชวี

สถานที่: พื้นที่นิทรรศการ ชั้น 7 หอศิลปกรุงเทพฯ

วันเสาร์ที่ 8 กุมภาพันธ์ 2557 เวลา 14:00 น.

7) Pirate Radio

ความตั้งใจของงานเทศกาล Fete dela WSK ก็คือ การคิดค้นแผนงานด้านกระจายเสียง ที่สร้างความสัมพันธ์ทางเทดโนโลยีการสื่อสารระหว่างวิธีแบบเก่า เช่น การกระจายเสียงผ่านวิทยุ และวิธีที่ใหม่กว่า ได้แก่ ไวไฟ โอเอสซี และคลื่นออนไลน์ ผ่านคลื่นวิทยุ WSK.FM เป้าหมายของการจัดรายการวิทยุของ Fete dela WSK คือ กระตุ้นให้มีการทะนุบำรุงพื้นที่ใช้สอยร่วมกันอย่างยั่งยืน ด้วยการลงทุนด้านโฆษณาแบบปากต่อปาก และทางออนไลน์มากขึ้น ซึ่งจะถูกนำเสนอในเวทีระหว่างประเทศ และงานเทศกาลที่เผยแพร่การทำงานสัมพันธ์กันระหว่างฟิลิปปินส์ ไทย และประเทศอื่นๆ โดยจะได้รับความสะดวกสบายในระหว่างการเข้าร่วม

ผู้ร่วมสนทนา: เท็นเกิล ดริลลอน, เมิร์ฟ เอสปิน่า, พิชญา ศุภวานิช​, วิชญ์ พิมพ์กาญจนพงศ์, สุทธิรัตน์ ศุภปริญญา

ระบบออนไลน์

(อยู่ระหว่างพิจารณาวัน และเวลา)

8) การบรรยายในหัวข้อมีเดีย อาร์ต (กิจกรรมเปิดงาน)

หลังจากมีเดีย อาร์ตเกิดขึ้น และพัฒนาสืบเนื่องมา ได้เกิดความคิดต่างๆ งอกเงยก้าวหน้าขึ้นมามากมายจากทั้งผลงานของศิลปิน และจากวงการสื่อ มิเดีย อาร์ตเป็นแนวคิดที่คนทั่วๆ ไป ‘ยากเกินจะเข้าถึง’ หรือแม้กระทั่งสำหรับศิลปินรุ่นใหม่ที่แม้ว่าจะคุ้นชินกับสื่อแต่ก็อาจจะไม่เข้าใจแนวคิด และเส้นทางความเป็นมา และการพัฒนาของมีเดีย อาร์ตได้อย่างชัดแจ้ง การบรรยายนี้จึงมีความสำคัญในการให้ข้อมูลพื้นฐาน และเป็นรากฐานในการทำความเข้าใจปรากฏการณ์ของมีเดีย อาร์ต โดยเฉพาอย่างยิ่งจากนิทรรศการ และกิจกรรมต่างๆ ของมีเดีย อาร์ต ตลอดระยะเวลาในประวัติศาสตร์ศิลปะญี่ปุ่น และงานศิลปะมีเดีย อาร์ตในอดีตที่ผ่านมา การบรรยายมีจุดประสงค์เพื่อทำให้เข้าใจถึงมีเดียอาร์ต เห็นคุณค่า และตระหนักถึงมีเดีย อาร์ต ในฐานะที่เป็นศิลปะรูปแบบหนึ่ง

ผู้บรรยาย: เออิชิ คัทสึระ

สถานที่: ห้องอเนกประสงค์ ชั้น 1 หอศิลปกรุงเทพฯ

วันเสาร์ที่ 15 กุมภาพันธ์ 2557 เวลา 14.00 น.

ข้อมูลเพิ่มเติมเกี่ยวกับโครงการสอบถามได้ที่

**makrdf@gmail.com**

**ฝ่ายนิทรรศการ หอศิลปวัฒนธรรมแห่งกรุงเทพมหานคร**

**โทรศัพท์ 02 214 6630-8 อีเมล์** **exhibition@bacc.or.th**

www.facebook.com/mediaartkitchen

[mediaartkitchen.tumblr.com](http://mediaartkitchen.tumblr.com)